Eelnõu

NARVA LINNAVOLIKOGU

OTSUS

# Narvas

**Projekti „Narva ja Slantsõ jõeäärsete alade arendamine äri- ja külastuskeskkonna loomiseks“ omafinantseeringu kinnitamine.**

1. **ASJAOLUD JA MENETLUSE KÄIK**

Narva Linna Arenduse ja Ökonoomika Amet koostöös Slantsõ linnavalitsusega valmistavad ette projekti „Narva ja Slantsõ jõeäärsete alade arendamine äri- ja külastuskeskkonna loomiseks“ (projekti nimetuse tööversioon). Projekt esitatakse Eesti-Venemaa piiriäärse koostöö programmi 2014-2020 (<http://www.estoniarussia.eu>). Projekti tegevused on suunatud ettevõtluse ning väikese ja keskmise suurusega ettevõtete arendamisele.

Projekti eesmärk on arendada jõeäärset territooriumi kui tervikut ning luua hea sünergia loodus- ja asukoha ressursside vahel, soodustades mitmekesiste võimalustega külastus-, spordi ja ettevõtluskeskkonna arendamist. Projektide tulemusel luuakse soodsam investeerimiskeskkond ja eeldused veeturismi ja ettevõtluse arenguks ning kohaliku elanikkonna vaba aja ulatuslikumaks veetmiseks.

Narva projekti tegevused on Kulgu sadama ala heakorrastus, Kulgu sadama tee lõigu ja parkimisplatsi rekonstrueerimine, valgustuse rajamine, linnamööbli (sh infostendi ja infoviitade), lastemänguplatsi ja trenažööride paigaldamine ja hoone (Kulgu sadama tee 10) rekonstrueerimine. Lisaks on projektis ette nähtud vabaaja klastri loomine ja rekonstrueeritud sadama territooriumi turundus, et tutvustada korrastatud sadama ala kui soodsat investeerimise ja külastuskeskkonda.

Projekti Narva Linna Arenduse ja Ökonoomika Ameti eelarve osa on planeeritud kuni 260 000 EUR, sh programmi finantseering on kuni 234 000 EUR ja omafinantseerimine on kuni 26 000 EUR, ehk 10%. Projekti elluviimise periood on orienteeruvalt juulist 2018 – detsembrini 2020. Linnavolikogu otsusega on vaja kinnitada projekti omafinantseering.

Projekt on vastavuses Narva linna arengukavaga 2008-2020:

Strateegiline eesmärk 1.4: turismi arenguks on loodud tingimused;

Strateegiline eesmärk 1.5: linna infrastruktuuri abil on aidatud kaasa

ettevõtluse arengule ja selle konkurentsivõime suurendamisele;

Strateegiline eesmärk 2.1. linna kuvand on arendatud

Väikesadamate võrgustiku arendamine (investeerimisprojekt);

Strateegiline eesmärk 5.1: linnas on loodud elanikkonna tööhõiveks kõik vajalikud tingimused.

**2. ÕIGUSLIKUD ALUSED**

KOKS § 22 lg 1 punkti 8 kohaselt kuulub laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule volikogu pädevusse.

**3. OTSUS**

3.1. Kinnitada projekti „Narva ja Slantsõ jõeäärsete alade arendamine äri- ja külastuskeskkonna loomiseks“ omafinantseering aastatel 2018 - 2020 kuni 26 000 EUR, sh

* 2018. aastal kuni 6 000 EUR
* 2019. aastal kuni 10 000 EUR
* 2020. aastal kuni 10 000 EUR

Omafinanseeringu arvelt kaetakse projekti infrastruktuuri ehituslikud tegevused.

3.2. Narva Linnavalitsusel võtta laenu punkis 3.1 nimetatud omafinantseeringu katmiseks ning näha ette projekti omafinantseeringuks Narva linna eelarves aastatel 2018 – 2020 kuni 26 000 EUR järgmiselt:

* 2018. aastal kuni 6 000 EUR
* 2019. aastal kuni 10 000 EUR
* 2020. aastal kuni 10 000 EUR

**4. VAIDLUSTAMINE**

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

**5. OTSUSE JÕUSTUMINE**

Otsus jõustub seadusega sätestatud korras.

Aleksandr Jefimov

Linnavolikogu esimees